Joandomènec Ros i Aragonès

Joandomènec Ros i Aragonés (Bartzelona, 1946ko martxoaren 8a) biologo katalana da, Bartzelonako Unibertsitateko katedraduna. Institut d'Estudis Catalans (IEC) erakunde akademikoko presidentea izan zen 2013 eta 2021 urteen artean, eta 2015eko Udako Unibertsitate Katalaneko errektorea izan da.

 Biografia 
Biologian doktorea Bartzelonako Unibertsitatean, Ekologian katedraduna da 1986tik. UBko Ekologia sailean lan egin du baita Murtziako Unibertsitatean ere. Biologian eta itsas inguruneko organismo eta komunitate bentonikoen ekologian aditua da. Dozena bat liburu argitaratu ditu gai horiei buruz, baita artikuluak ere zenbait aldizkari zientifikotan. Naturaren zainketa eta ekologia orokorra izan dira bere lan-eremuak.

Bere prestakuntza eta ikerketa jardueraren eremu nagusia itsas ekologia da (ehun bat artikulu –I. eranskina–, hogei bat liburu, egile edo editore gisa, eta berrogei bat txosten eta memoria administrazio eta enpresentzat). Mediterraneo eta Iberiar itsasertzean aritu da lanean, baina baita Antartikoan ere.

Itsas Zientzietako Europako Laborategi Elkartuan integratuta dagoen Bartzelonako Unibertsitateko Itsas zoobentoen ekologia aztertzen duen ikerketa taldearen zuzendaria izan da. Kataluniako Generalitatearekin ere lankidetzan aritu da Natura Babesteko Kontseiluaren baitan, eta Bartzelonako Unibertsitateko Ingurumena eta Garapen Iraunkorraren UNESCO Katedra koordinatu du. Kataluniako Ikerketen Institutuak  dibertsitate biologikoa kontserbatu eta modu jasangarrian erabiltzeko asmoz sustatu zuen Kataluniako Estrategia programaren zuzendaria izan zen. Universitat Catalana d'Estiu-ko errektore ere izan zen 2001 eta 2008 artean. 2006an Kataluniako Generalitateak zientzia eta teknologia merezimenduagatik ematen duen Narcís Monturiol domina jaso zuen. 

2009an Institut d'Estudis Catalans (Katalan Ikaskuntzaren Institutua) presidenteorde izendatu zuten. Erakunde horretako kide da 1990az geroztik, eta 2005etik 2009ra bertako idazkari nagusi izan zen. 2013an Salvador Giner ordezkatu zuen erakundeko presidente gisa. 2015ean berriro ere  Universitat Catalana d'Estiu-ko errektore izan zen.

 Erreferentziak 

Kategoria:1946ko jaiotzak
Kategoria:Gizabanako biziak
Kategoria:Kataluniako politikariak
Kategoria:Bartzelonako unibertsitateko ikasleak
Kategoria:Biologoak